cyanic-selkie/wikianc huggingface dataset:
Karl Grün
Grün osales 1848.-49. aasta revolutsioonis ja oli Preisi Rahvuskogu liige. 1874. aastal avaldas ta Ludwig Feuerbachi kirjavahetuse ja kirjanduslikud käsikirjad.
Allar Sooneste
Allar Sooneste (sündinud 11. juunil 1955 Meremäel) on eesti tõlkija.
Haridus ja töö
Allar Sooneste juured pärinevad Võrumaalt. Õppis Ruusmäe koolis, seejärel Nõo Reaalgümnaasiumi füüsika süvaõppega klassis. 1978. aastal lõpetas Tallinna Polütehnilise Instituudi raadioinsenerina. 2004. aastast töötab kutselise tõlkijana.
Allar Sooneste tõlgib rootsi, soome ja vene keelest. Tema tõlkes on ilmunud kümneid käsiraamatuid ja hulgaliselt ilukirjandust – raamatuid peamiselt lastele ja noortele. Nende hulgas on ka mitu Astrid Lindgreni teost.
Isiklikku
Allar Sooneste on tõlkija Eve Sooneste abikaasa.
Roberta Metsola
Roberta Metsola Tedesco Triccas (sündinud 18. jaanuaril 1979) on Malta poliitik.
Elulugu
Ta oli alates 11.–18. jaanuarini 2022 Euroopa Parlamendi (EP) presidendi kohusetäitja ning on olnud alates 18. jaanuarist 2022 EP president. 43-aastaselt sai Metsola Euroopa Parlamendi kõigi aegade noorimaks presidendiks ja pärast 2002. aastast esimeseks naispresidendiks.
2003. aastal lõpetas ta õigusteaduse alal Malta Ülikooli ja 2004. aastal Euroopa uuringute alal Euroopa Kolledži. Ta töötas esmalt Malta diplomaatias ja seejärel Euroopa välisteenistuses.
Ta on abielus soomlase Ukko Metsolaga, neil on neli poega.
Fütohormoonid
Fütohormoonid ehk taimehormoonid täidavad taimedel regulatoorset funktsiooni. Need on väikese molekulmassiga ained ja toimivad väga väikese sisalduse juures. Taimedel ei ole hormoonide tootmiseks kindlaid organeid, vaid neid on võimeline tootma iga taimerakk. Tihti indutseerivad keskkonnatingimused hormoonide tootmist teatud kudedes või organites. Fütohormoonid võivad mõjutada rakku, kus need on toodetud, kuid neid võib transportida ka teistesse taimeosadesse.
Volker Kauder
pisi|Volker Kauder (2014) Volker Kauder (sündinud 3. oktoobril 1949 Hoffenheimis Saksamaal) on Saksamaa (CDU) poliitik.
Fütohormoonid
Kuigi taime- ja loomahormoonid on funktsionaalselt analoogid, on need siiski struktuurilt ja omadustelt väga erinevad. Taimehormoonid on väikesed ja lihtsad, enamasti vees lahustuvad molekulid. See võimaldab nende kerget difundeerumist läbi taimekudede, kiiremaks transpordiks liigutatakse hormoone mööda floeemi ja ksüleemi. Lisaks on mõnel hormoonil spetsiifilised transporterid. Signaaliülekandeks vajalik hormoonide kontsentratsioon on väga väike, mis raskendab nende tuvastamist.
Volker Kauder
Ta sündis Hoffenheimis (praegu Sinsheimi linnaosa) Baden-Württembergi liidumaal.
Fütohormoonid
Fütohormoonide hulgas eristatakse auksiine, giberelliine, tsütokiniine, abstsiishapet, etüleeni ja stressihormoone jasmonaate ja salitsüülhapet. Igas grupis olevatel hormoonidel on sarnane struktuur ja mõju taime talitlusele.
Volker Kauder
Pärast keskkooli lõpetamist 1969. aastal läks sõjaväkke, kust lahkus reservlipnikuna. Seejärel õppis Kauder 1971–1975 Freiburgi Albert Ludwigi Ülikoolis õigusteadust. Teise riikliku eksami sooritas ta 1977. aasta ja 1978. aastal asus tööle Baden-Württembergi liidumaa kohalikku omavalitsusse. Aastatel 1980–1990 oli Volker Kauder Tuttlingeni maavalitsuse maavanema asetäitja.
Fütohormoonid
Auksiin
pisi|Auksiini mõju taime kasvule Auksiin on esimene tuvastatud taimehormoon. Selle avastasid teadlased (nende seas oli ka C. Darwin), kes uurisid taime varre kasvukiiruse tegureid. Uurimuse käigus selgus, et kui nisuidu koleoptüüli tippu küljelt valgustada, põhjustab see võrse paindumist valguse suunas. Selgus, et paindumine oli põhjustatud ebaühtlasest kasvust. Kui koleoptüülilt tipp eemaldada, siis noore võrse kasv peatus, tipu asendamisel aga kasv jätkus. Hollandi taimefüsioloog Frits Warmolt Went tuvastas keemilise aine, mis seda kõike põhjustas. Selleks oli indool-äädikhape, mis on kõige tuntum auksiini vorm.
Volker Kauder
1966. aastal astus Kauder 17-aastaselt Junge Unioni (oli JU liige kuni aastani 1984). 1969–1973 oli ta JU Konstanzi piirkonna esimees ning 1973–1976 Lõuna-Badeni JU aujuhataja ning piirkondliku juhatuse liige. Aastatel 1975–1991 oli ta CDU Lõuna-Badeni piirkonna kõneisik ja juhatuse liige. 1985–1999 oli Kauder CDU Tuttlingeni piirkonna esimees. 1991. aastal sai temast CDU Baden-Württembergi piirkonna peasekretär. Volker Kauderit peetakse tihtipeale Angela Merkeli "paremaks käeks".
Fütohormoonid
Auksiin
Auksiin on taimele hädavajalik hormoon. Kõige tuntum on see taime kasvu reguleerimise poolest, kuid põhjustab ka fototropismi, vaskulaarsete kudede diferentseerumist, vaskulaarsete kambiumirakkude jagunemist ja lehepinna kasvu. Auksiini sünteesitakse tüüpiliselt taime meristeemirakkudes ja noortes lehtedes, kust see transporditakse auksiini transportereid kasutades vajalikesse taimeosadesse.
Volker Kauder
Alates 1990. aastast on Volker Kauder kuulunud Saksamaa Bundestagi koosseisu. 2002 – jaanuar 2005 oli ta Bundestagi CDU/CSU fraktsiooni esimene parlamendi liikmest tegevjuht. 21. novembril 2005 valiti ta 93,3% häältega CDU/CSU fraktsiooni esimeheks. Korrapärastel fraktsiooni esimehe valimistel 26. septembril 2006, aasta pärast Bundestagi valimisi, kogus ta 92,1% häältest. Volker Kauder on Rottweil-Tuttlingeni valimisringkonnast alati otse Bundestagi valitud. 2009. aasta Bundestagi valimistel kogus ta 48,1% häältest. Päev pärast valimisi sai ta 96% häältega jälle CDU/CSU fraktsiooni esimeheks. Volker Kauder ristiti noorukieas Evangeelses Kirikus Badenis. Talle on südamelähedased Katoliku kiriku evangeelne liikumine ja liturgia. Tegevuse eest tagakiusatud kristlaste abistamisel tunnustati teda septembris 2010 Kristliku Meedialiidu KEP (Konferenz Evangelikaler Publizisten) auhinnaga "Kuldne Kompass".
Fütohormoonid
Auksiin
Auksiini mõju sõltub kontsentratsioonist, võimaldades nii positiivset kui ka negatiivset mõju taime kasvule. Positiivseks mõjuks peab kontsentratsioon olema mõjubarjäärist suurem, edasine auksiini kontsentratsiooni suurenemine ja taime pikkuskasv on lineaarses seoses. Kindla kontsentratsiooni ületamisel lakkab kasvu soodustav tegur ja toime on hoopis inhibeeriv.
Volker Kauder
Tuttlingenis asub tema loodud ühing vaimsete häiretega haigete toetuseks.
Fütohormoonid
Giberelliin
Algselt arvati, et giberelliinid on fütotoksiinid, sest patogeenne seen eritas giberelliine riisitaimedele, põhjustades taimede soovimatut pikkuskasvu. Hiljem avastati, et giberelliini leidub kõigis taimedes ja see on oluline kasvu- ja diferentseerumisprotsesside regulaator. pisi|vasakul|Giberelliini mõju kasvule Sarnaselt auksiinidega mõjutavad ka giberelliinid varre pikkuskasvu, kuid erinevaid kudesid. Giberelliinid mõjutavad sõlmevahe pikkust kõrgematel taimedel ja auksiinid koleoptüüli kasvu heintaimede võrsetel. Giberelliinide toimet saab hinnata, kui võrrelda normaaltüüpi taimi mutantidega, kellel puudub aktiivse giberelliini sünteesi võime. Giberelliinide puudumisel on taim kääbuskasvuline ja kui sellele giberelliine manustada, siis kasvab see sama pikaks kui normaaltüüpi taim.
Volker Kauder
Eraelu
Volker Kauderi sakslastest vanemad saadeti pärast Teist maailmasõda Jugoslaaviast välja. Tema vend, Siegfired Kauder, on samuti Saksamaa Bundestagi liige. Mõlemad kasvasid üles Singen am Hohentwielis (asub Konstanzi kreisis, Freiburgi ringkonnas, Baden-Württembergi liidumaal), kus nende isa oli linna ja hiljem maakonna volikogu auliige ning veel hiljem õpetaja ning rektor.
Fütohormoonid
Giberelliin
Seemne idanemisel on giberelliinid väga tähtsad. Seemne peamine varuaine on tärklis, seda ei saa aga taim enne kasutada, kui tärklis on hüdrolüüsitud taimele kasutatavaks vormiks. Giberelliini avaldumisega seemnes sünteesitakse mitmeid hüdrolüüsivaid ensüüme. Enamasti on giberelliinide avaldumine indutseeritud veesisalduse kasvust seemnes.
Volker Kauder
Eraelu
2010. aasta detsembris antud intervjuus ütles Kauder, et ta ei poolda adopteerimise õiguste andmist samasoolistele paaridele, kuna ta "ei usu, et lapsed sooviksid üles kasvada samasooliste partnerlussuhtes".
2010. aasta Oktoberfestil tekitas tema väljaütlemine "kahe-kolme nisuõlle joomine päevasel ajal ei tohiks olla probleem" sensatsiooni ja ka kriitikat, et see ei aita kaasa alkoholi vastu võitlemisel. Kauder valiti kaks korda Saksamaa Õllepruulijate Liidu poolt "õllesaadikuks". Kauder: "Ma soovin järgmise 12 kuu jooksul reklaamida seda saksa õlut, [...] kuna ma olen veendunud, et asjaolu, et õhtuti on meie maa nii paljudes klaasides mullideta vesi, on kahjustanud meie kultuuri – olen arvamusel, et ka klaasis peab midagi toimuma!" Kauder kaitseb tagakiusatud kristlikke kogukondi, eriti islamiriikides. Sellega seoses on ta muuhulgas öelnud, et sanktsioonid ei aita. "Arenguabi peaks olema suunatud senisest enam kristlike projektide toetamiseks nendes maades, kus kristlased on rõhutud."
Fütohormoonid
Tsütokiniin
Tsütokiniinid avastati uurides tegureid, mis paneksid täiskasvanud mittejagunevad taimerakud toitelahuses jagunema. Sünteetilise adeniini derivaat on kinetiin, mis koos auksiiniga omas tugevat rakujagunemist stimuleerivat toimet. Hiljem avastati, et kookospähklites ja noortes maisiterades esineval zeatiinil on taimerakkudele sarnane mõju nagu kinetiinil. Zeatiin on adeniini või aminopuriini derivaat, mis tänu molekuli kuuendale lämmastikule kinnitunud sabale võib esineda nii cis- kui ka trans-vormina. Zeatiin on kõrgemates taimedes kõige levinum tsütokiniin, kuid on leitud ka teisi aineid, mis toimivad tsütokiniinidena.
Seened ja bakterid kasutavad tsütokiniine taimedega sümbiootilise või patogeense suhte loomiseks. Taimerakkudesse suure koguse tsütokiniini eritamisel võivad taimed moodustada erilisi struktuure, mis on kasulikud nii taimele kui sellega seondunud organismile (näiteks mükoriisa). Patogeense suhte puhul võivad moodustuda eritatud tsütokiniinidest taimele kasvajad või hakata arenema külgpungad, mis tavapäraselt on uinunud.
Tsütokiniinid on enamasti sünteesitud juure apikaalse meristeemi rakkudes. Kasutades ksüleemi, transporditakse tsütokiniinid taime maapealsetesse organitesse. Lisaks juurtele toimub süntees ka noortes lehtedes ja taime embrüotes, kuigi väga noored embrüod pole seda tõenäoliselt suutelised tegema.
Abstsiishape (ABA)
Abstsiishape reguleerib taime kasvu, arengut ja vananemisprotsesse, seemnete ja pungade puhkeperioodi ja õhulõhede sulgumist veepuuduse korral. Abstsiishapet võib lugeda ka stressihormooniks, sest seda sünteesitakse mitmete stressisituatsioonide korral. Lisaks kasutatakse seda teiste kasvu stimuleerivate hormoonide toimete inhibeerimiseks.
Abstsiishapet sünteesitakse täiskasvanud lehtedes ja transporditakse taimes peamiselt floeemi kaudu. Veepuuduse korral sünteesitakse juurtes suurtes kogustes abstsiishapet, selle tulemusena suureneb abstsiishappe sisaldus taimes kuni 40 korda. See protsess on vajalik õhulõhede sulgemiseks, et vähendada taime veekadu. pisi|Etüleeni struktuur
Etüleen
Etüleen on ainus gaasilisel kujul esinev fütohormoon. Suur etüleenisisaldus paneb taimede lehed langema, mis oli probleem, kui eluruumides kasutati gaasilampe. Gaasilampidest eraldus etüleeni ja see tegi taimede kasvatamise siseruumides võimatuks, sest taimed lasid selle tõttu lehtedel langeda. Alles hiljem avastati, et taimed sisaldavad ka naturaalselt etüleeni.
Etüleenil on taimede füsioloogias kaks funktsiooni. Esimene on viljade valmimine ja taime vananemisprotsessid. Kui vilja kasv peatub, sünteesitakse seal etüleeni, mis algatab kloroplastide lagunemise, suhkrute ja aromaatsete ühendite sünteesi ning rakuseinte lagunemise ehk vilja pehmenemise. Etüleen stimuleerib enda sünteesi, mis kiirendab vilja valmimist. Teine funktsioon on stressiolukordadele reageerimine, näiteks üleujutuse, hapnikupuuduse, füüsilise kahjustuse või infektsiooni korral.
Etüleeni mõju viljade valmimisel teeb võimalikuks nende pikaajalise säilitamise. Seda tehakse CO2 rikkas keskkonnas, sest CO2 inhibeerib etüleeni mõju. Kui lisada keskkonda etüleeni, valmivad pikaajaliselt säilitatud viljad mõne päevaga. Lihakad viljad (näiteks õunad ja tomatid) eritavad suures koguses etüleeni, mis kiirendab ka nendega koos olevate viljade valmimist.
Sub Focus
Sub Focus (õieti Nick Douwma; sündinud 13. aprillil 1982 Gilfordis Suurbritannias) on briti drum and bass 'i DJ ja produtsent ja muusik.
Fütohormoonid
Jasmonaat
Jasmonaadid indutseerivad taimedes proteaasiinhibiitori sünteesi, mis takistavad valke lagundavate ensüümide tööd. See on kasulik kaitsemehhanism herbivooride rünnaku korral, mis võib põhjustada ka herbivooride surma. Jasmonaatide signaal suudab levida ka läheduses olevatele taimedele, mis seejärel alustavad samuti jasmonaatide sünteesi ja täituvad proteaasiinhibiitoritega.
Sub Focus
Elulugu
Nik hakkas huvituma muusikas 13-aastases vanuses, mängides basskitarri. Hiljem väljendus tema muusikahuvi akustika uurimises, kui ta astus kolledžisse. Sub Focuse erialane karjäär algas 2003. aastal. Tema esimene demo-CD tuli välja plaadifirmas Ram Records, tolle aja ühe tuntuma drum and bass 'ii produtsendi Andy C. juures.
Kui leping Ram Recordsiga oli sõlmitud, ilmus Sub Focuse esimene plaat “Down The Drain”. Varsti pärast seda tuli välja singel "X-Ray", mis saavutas esikoha Briti tantsuhitparaadis ja sai üheks parimaks dnb hitiks 2005. aastal.
Albumid
"Sub Focus - Sub Focus" (2009)
"Sub Focus (album) Future Bass" (2010)
"Sub Focus - Torus" (2013)
Juhan Valtin
Juhan Valtin (sündinud 29. augustil 1947 Tallinnas) on eesti tehnikateadlane ja emeriitprofessor.
Haridus
Ta lõpetas aastal 1965 Tallinna 1. Keskkooli ning aastal 1970 TPI elektrisüsteemide ja -võrkude erialal; aspirantuur TPIs 1973–1976. Tehnikateaduste doktor (Mathematical Modeling of electircal bus load, Leningradi Polütehniline Instituut, juhend. E. Tiigimägi) 1979; professor 2007.
Töökäik
Eesti Maaehitusprojekti elektriinsener 1970–1973. TTÜs 1976–…: TUS nooremteadur 1976; elektrisüsteemide kateedri assistent 1977–1986, vanemõpetaja 1986–1989; elektroenergeetika instituudi energiasüsteemide õppetooli dotsent 1989–2007; energeetika õpikonna juhataja 1994–2001; energeetikateaduskonna õppeprodekaan 2001–2016; elektroenergeetika instituudi energiasüsteemide õppetooli professor 2007–2016, kõrgepingetehnika õppetooli juhataja 2007–2015; inseneriteaduskonna elektroenergeetika ja mehhatroonika instituudi professor 2017, emeriitprofessor 2017.
Teadustöö
Loodusteadused ja tehnika, energeetikaalased uuringud. Juhan Valtin on avaldanud üle 50 teaduspublikatsiooni. Tema juhendamisel on kaitstud 27 magistri- ja 4 doktoritööd.
Akadeemiline tegevus
Õpikonna juhataja, prodekaan 1994–2016. Elektroenergeetika bakalaureuse ja magistriõppe õppekavajuht 2002–2014. Energeetikateaduskonna nõukogu liige 2005–2016. TTÜ Nõukogu liige 2005–2009. Dekaani kt 2005–2006. Kõrgepingetehika õppetooli juhataja 2007–2015. Elektroenergeetika instituudi nõukogu liige 2007–2016. Õppekavade komisjonide esimees ja liige 1994–… Energia- ja geotehnika doktoriõppe õppekavajuht 2002–…. Hajaenergeetika ühisõppekava magistriõppe õppekavajuht 2012–…. Elektroenergeetika ja mehhatroonika instituudi liige 2012–….
Harrastused
Orienteerumissport.
Johann Gottfried Galle
pisi|Johann Gottfried Galle (umbes 1890) Johann Gottfried Galle (9. juuni 1812 Radis – 10. juuli 1910 Potsdam) oli Saksa astronoom.
Dzērbene raudteejaam
Jaam asus Riia jaamast 110 km kaugusel.
Jaam avati koos raudteega ja algselt oli selle nimeks Zerbene raudteejaam. Dzērbene jaama nime kannab see aastast 1919. Tegemist oli liini ühe tähtsama jaamaga, sest see asus vallakeskuse lähistel.
Algne jaamahoone oli väike puidust rajatis, mille asemele aastal 1926 uus kahekorruseline kivist jaamahoone ehitati. Uus jaamahoone hävis teise maailmasõja ajal. Nõukogude perioodil ehitati üks jaama hoonetest piletikassaks ja ootepaviljoniks ümber. Jaam suleti raudtee sulgemisel aastal 1999, kuigi reisiliiklus lõppes seal juba aastal 1988.
Kasseli ringkond
Kasseli ringkond on ringkond Saksamaal Hesseni liidumaal.
André-Pierre Gignac
André-Pierre Christian Gignac (sündinud 5. detsembril 1985) on Prantsusmaa jalgpallur.
Ta mängib Mehhiko liiga Liga MX klubis Tigres UANL ja kuulub Prantsusmaa jalgpallikoondisse. Enamasti mängib ta ründaja kohal, kuid vajaduse korral ka äärtel.
Aastatel 2007–2010 mängis ta Prantsusmaa kõrgliigas Toulouse'is. Hooajal 2008–09 lõi ta Prantsusmaa liigas 24 väravat, millega oli liiga hooaja suurim väravakütt. Samal hooajal valiti ta ka liiga hooaja sümboolsesse koosseisu. Aastatel 2010–2015 mängis ta Marseille ridades. Hooajal 2014–15 lõi ta Prantsusmaa kõrgliigas 21 väravat, millega oli liigas paremuselt teine väravakütt. Liigas oli ta Marseille'i suurim väravakütt ka kahel eelmisel hooajal, kui ta lõi vastavalt 13 ja 16 väravat. 2014. aastal valiti Gignac Marseille'i hooaja parimaks mängijaks.
Tigres UANL-is mängib ta alates 2015. aasta juunist. Ta on tulnud klubiga neli korda Mehhiko meistriks. Kahel hooajal on ta olnud Mehhiko liiga suurim väravakütt ja on valitud viiel hooajal liiga sümboolsesse koosseisu. 2019. aasta augustis sai Gignac Tigres UANL-i läbi aegade suurimaks väravakütiks.
Elvi
Elvi on naisenimi.
2018. aasta seisuga oli see Eestis populaarsuselt 146. naisenimi. 1. jaanuari 2018 seisuga oli Eestis eesnimi Elvi 1267 naisel.
Tinamulised
Tinamulised (Tinamiformes) ehk tinamud on lindude selts.
Sellesse kuulub ainult sugukond tinamulased, mis jaguneb kaheks alamsugukonnaks. Kokku on seltsis 47 Mehhikos, Kesk-Ameerikas ja Lõuna-Ameerikas elavat linnuliiki. Nad on üks vanemaid tänapäevani eksisteerivaid lindude rühmi, kelle esimesi fossiile on leitud varasest Miotseenist. Traditsiooniliselt on neid peetud lennuvõimetute silerinnaliste lindude sõsarrühmaks, kuid uusimate uuringute põhjal on nad arvatud silerinnaliste hulka, see aga viitab asjaolule, et basaalsed silerinnalised linnud olid lennuvõimelised.
Üldiselt on tinamud üsna maapealse eluviisiga, maapinnal kulgevad linnud. Lendamist enamasti väldivad ning ohu eest pagevad joostes. Nad on levinud kõikjal – alpiinsetest rohumaadest vihmametsadeni. Alamsugukonnad on üldjoontes jaotunud vastavalt elupaigale, alamsugukond Nothurinae on esindatud pampades ja avatud rohumaadel, Tinaminae aga metsastel aladel.
Üldised sugulussuhted
Tinamu perekonna kladogramm, mis koosneb morfoloogial ja Bertelli & Porzecanski (2004) molekulaarsetel uuringutel.
Nováky
Nováky (ungari keeles Nyitranovák, saksa keeles Anfänger) on linn Slovakkias Trenčíni maakonnas Prievidza ringkonnas. Nováky asub Nitra jõe ääres.
Asulat on esmamainitud 1113. aastal. Nováky sai linnaõigused 1961. aastal.
Nováky on üks Slovakkia pruunsöetootmise keskusi. Nováky lähedal Zemianske Kostoľany külas asub Nováky soojuselektrijaam.
Karnak
pisi|Karnaki kompleks 1914. aastal Karnak ehk Karnaki templid on templite kompleks Luxori kubernerkonnas Egiptuses. Kompleks koosneb tänapäeval templite ja muude ehitiste varemetest. Kompleksi ehitamist alustati Senusret I valitsusajal 20. sajandil eKr. Enamik tänapäevani säilinud ehitistest pärineb Uue riigi ajast (16.-11. sajand eKr). Karnaki piirkond oli Vana-Egiptuses üks tähtsamaid tseremooniate korraldamise ja jumalate austamise kohti.
Brackmanni park
Brackmanni park on park Pärnu kesklinnas. Park on nimetatud Oskar Brackmanni järgi.
Park rajati 1930. aastatel endise Pärnu vallikraavi alale. Rahvasuus kutsuti parki siis Pätsi pargiks, kuna sinna plaaniti rajada Konstantin Pätsi ausammas.
1970. aastatel ühendati park kõrvalasuva Koidula pargiga, kui likvideeriti Hospidali tänava lõik Lõuna ja Ringi tänava vahel.
Pargis asub 1991. aastal avatud Oskar Brackmanni mälestusmärk.
Masis
Masis (armeenia keeles Մասիս) on linn Armeenias Ararati maakonnas Jerevanist 9 km kagu pool.
Linn paikneb Hrazdani jõe vasakkaldal. Ta asub Jerevani ja Ararati vahel ning on üks Araratile lähemaid asulaid.
Linna pindala on 5,7 km² ja elanike arv 22 200 (2009). Asustustihedus on umbes 3900 in/km².
Torgu Apostel Johannese kirik
alt=Vaade Torgu õigeusu kirikule edelast|pisi|300x300px|Torgu Apostel Johannese kirik (2009)
Torgu Apostel Johannese kirik on õigeusu kirik Saaremaal Sõrve poolsaarel Iide külas.
Kirikuhoone
1944. aasta sügisel sai kirik mürsutabamuse tagajärjel rängalt kannatada ja on tänapäeval varemeis. Eesti Apostlik-Õigeusu Kirik alustas 2017. aastal kiriku ümbruses hooldustöid ja kavandab sinna paigaldada infotahvli.
Kogudus
Torgu õigeusu kogudus Saaremaal eraldus usuvahetusliikumise käigus Tiirimetsa kogudusest 1849. aastal. Torgu riigimõisast eraldati kogudusele üle 100 hektari maad. 1866. aastal valmis kogudusemaja. Torgu Apostel Johannese koguduses oli 1850. aastal 341 liiget. Pärast sõda püüti kogudust taastada. 1948. aastal kirjutas Saaremaa praost Viktor Lind VÕKN-i usuasjade volinikule, et Torgu õigeusklikud paluvad koguduse taas avada ning kasutusele võtta säilinud kogudusemaja koos kõrvalhoonetega. Volinik selleks luba ei andnud. Koguduse hooned anti üle Nõukogude piirivalvele.
M1117 Guardian
M1117 Guardian on Ameerika Ühendriikides valmistatud soomustransportöör.
Vilpulka
Vilpulka on küla (vidējciems) Lätis Valmiera piirkonnas, Vilpulka valla halduskeskus. Küla asub merepinnast 65 meetri kõrgusel Pestava jõe kaldal, Riiast 160 ja endisest piirkonnakeskusest Ruhjast 10 kilomeetri kaugusel.
Küla rajati nõukogude ajal kohaliku kolhoosi «Gaisma» keskasulana. Aastail 2009-2021 kuulus küla Ruhja piirkonda.
Külas on lisaks vallavalitsusele ka algkool, postkontor, raamatukogu ja laululava, seal asub Vilpulka bussipeatus.
Külas kasvav Vilpulka mäe kask on looduskaitse all.
Aastal 2015 oli külas 210 elanikku.
Joseph Dietzgen
pisi|Joseph Dietzgenpisi|Joseph Dietzgen [[Saksa DV postmargil]] Peter Joseph Dietzgen (9. detsember 1828 – 15. aprill 1888) oli Saksa sotsialistlik ja marksistlik poliitik ning materialistlik filosoof.
Elukutselt nahatöölisena oli Dietzgen filosoofias iseõppija.
1884. aastal emigreerus ta Ameerika Ühendriikidesse.
Ryan Fraser
pisi|Ryan Fraser 2019. aastal Šotimaa koondises Ryan Fraser (sündinud 24. veebruaril 1994 Aberdeenis) on Šotimaa jalgpallur, kes mängib äärepoolkaitsjana Inglismaa Premier League'i klubis Newcastle United ja Šotimaa jalgpallikoondises.
Ta alustas klubikarjääri kodulinna klubis Aberdeen F.C.. Klubi põhimeeskonnas debüteeris ta 2010. aastal.
2013. aasta jaanuaris sõlmis ta lepingu Inglismaa tugevuselt kolmandasse liigasse kuulunud AFC Bournemouthiga, kellega tõusti samal aastal Inglismaa esiliigasse. Hooajal 2015–16 mängis ta laenul Inglismaa esiliiga klubis Ipswich Town. Aastatel 2016–2020 mängis Fraser Bournemouthiga neli hooaega Inglismaa kõrgliigas. Hooajal 2018–19 andis Fraser Inglismaa kõrgliigas 14 väravasöötu, olles sellega liigas paremuselt teine mängija. 2019. aastal valiti ta Bournemouthi aasta mängijaks.
2020. aasta septembris sõlmis Fraser viieaastase lepingu Newcastle Unitediga.
Šotimaa jalgpallikoondises tegi Fraser debüüdi 2017. aasta juunis sõprusmängus Inglismaa vastu. Koondisekarjääri esimese värava lõi ta 17. novembril 2018 UEFA Rahvuste Liiga mängus Albaania vastu.
Dmitri Rogozin
thumb|Dmitri Rogozin (25. augustil 2008) Dmitri Rogozin (vene Дмитрий Олегович Рогозин; sündinud 21. detsembril 1963 Moskvas) on Venemaa poliitik ja diplomaat. Ta oli alates 23. detsembrist 2011 kuni 18. maini 2018 Venemaa asepeaminister.
1986. aastal lõpetas ta Moskva Riikliku Ülikooli nii ajakirjanduse kui ka majanduse erialal.
Rogozin oli Rodina partei juht kuni selle liitumiseni teiste sarnaste erakondadega, mille tulemusel moodustati partei Õiglane Venemaa. Ta valiti Riigiduumasse 1997. aastal ja temast sai seal endistes liiduvabariikides asuvate vene vähemuste õiguste tulihingeline kaitsja. 2004. aastast oli Rodina fraktsiooni juht Riigiduumas. Hiljem on ta töötanud rassistliku organisatsiooni Liikumine Illegaalse Immigratsiooni Vastu heaks. Ta oli jaanuarist 2008 detsembrini 2011 Venemaa alaline esindaja NATO juures. 24. maist 2018 on ta agentuuri Roskosmos juht.
Rogozin on olnud Venemaa esindaja Euroopa Nõukogu Parlamentaarses Assamblees. Ta kritiseeris teravalt Parlamentaarse Assamblee tegevust Tšetšeenia sõja hukkamõistmisel.
2006. aastal avaldas ta autobiograafia "Rahva vaenlane" ("Враг народа"), millest sai bestseller.
Isiklikku
Tema isa Oleg Rogozin (1929–2010) oli Nõukogude sõjatööstuse organiseerija, teadlane (tehnikadoktor), kindralleitnant.
Surnud 2012
''Sellel leheküljel on loetletud 2012. aastal surnud tuntud inimesi ja loomi.
Detsember
Lists of deaths by year
Aafrika juhitud rahvusvaheline Mali toetusmissioon
pisi|AFISMA-l osalenud riigid (roheline) ja [[Mali (punane)]] Aafrika juhtud rahvusvaheline Mali toetusmissioon (inglise keeles African-led International Support Mission to Mali; AFISMA) oli Lääne-Aafrika Riikide Majandusühenduse (ECOWAS) poolt organiseeritud sõjaväeline missioon toetamaks enda liikmesriiki Malit võitluses islamimässulistega. Missioonile andis ÜRO Julgeolekunõukogu heakskiidu 20. detsembril 2012 resolutsiooniga 2085 "algselt üheks aastaks".
Alguses plaaniti missiooni algusajaks 2013. aasta septembrit, kuid jaanuaris tegid mässulised üllatuslikult suuri edusamme ja algas ka Prantsusmaa abimissioon ning AFISMA-t oldi sunnitud alustama kohe. Nigeeria viis enda maa- ja õhuväed Malisse 17. jaanuaril. Järgmisel nädalal saatis Burkina Faso riiki 160-mehelise kontingendi. AFISMA juht oli Nigeeria kindralmajor Abdulkadir Shehu ja asejuht Nigeri brigaadikindral Yayé Garba.
31. jaanuaril 2013 hindas Ameerika Ühendriikide välisministeerium, et Malis oli Nigeeriast, Beninist, Togost, Senegalist, Burkina Fasost ja Tšaadist kokku umbes 1400 AFISMA sõdurit.
AFISMA lõppes 1. juulil 2013, kui kohustuste täitmise võttis üle ÜRO rahuvalvemissioon MINUSMA.
Loodi (Läti)
Loodi (läti Lode) on küla (vidējciems) Lätis Valmiera piirkonnas, Loodi valla halduskeskus. Küla asub Ruhja jõe kaldal.
Küla on tekkinud endise Lode mõisa juurde. Nõukogude perioodil asus seal kohaliku kolhoosi keskasula. Aastail 2009–2021 kuulus küla Ruhja piirkonda.
Külas on raamatukogu. Seal asuvad Lode ja Tiltgali bussipeatus.
pisi|tühi|Loodi
Metallist (ansambel)
Metallist oli eesti ansambel, mille põhilauljaks oli Urmas Podnek. Kui Urmas võeti Nõukogude armeesse, asendas Podnekit Tajo Kadajas.
Esimest korda tuli ansambel Metallist kokku 1983. aastal Tallinna 49. keskkoolis, praeguses Tallinna Arte gümnaasiumis, koosseisus Mihkel Raud, Esko Põldvere, Mart Harjak, Raimond Vahter ehk My ja Urmas Podnek. Metallisti sellest perioodist on säilinud paar plaaditäit väga head materjali.
Aastal 1985 liitusid ansambliga kaks vana tegijat, Tajo Kadajas ja Igor Garšnek, viimane küll vaid stuudios. Nõukogude armees aega teenivat lauljat Urmas Podnekit kutsuti asendama Tajo Kadajas, kes oli sel ajal bändi põhiliikmetest täpselt kaks korda vanem. Kutse tehti 10 aasta vanuseid ansambel MEIE laule kuulates. Oma kontsertesinemistel mängis Metallist meeleldi ka päris mitmeid MEIE lugusid, millest üks, "Puust tüdruk", ka stuudios salvestati. Selle koosseisu tuntuimad lood on "Äikesehingus" ja "Unenägu", aga ka Mihkel Raua laul "Tuum". 1986. aasta kevadel, just Tšornobõli tuumaavarii ajal, käis Metallist esinemas Leedus Lithuania festivalil, kus saadi tunnustuse osaliseks. Eesti roki ajalukku jääb Ruja ja Metallisti ühiskontsert Pirita jõekäärus, kus publik ei tahtnud Metallisti mitte kuidagi lavalt ära lasta ega Rujat jällegi lava peale. Metallisti selle koosseisu tegevuse katkestas Nõukogude armee, kes osa pillimehi 1986. aasta sügisel ära kutsus.
1990-ndate alguses suundus Metallist täies koosseisus USA-sse päris uutele jahimaadele.
Üle paljude aastate tegi Metallist comeback-kontserdi 2012. aasta 29. septembril klubi Rockstars laval. Legendaarse ansambli taastumise olid enda kanda võtnud Mihkel Raud, Tajo Kadajas, Esko Põldvere, Mart Harjak, Raimond Vahter ja Andres Ivask. Metallist andis unustamatu ja raju kontserdi.
Louis Blanc
Louis Blanc (29. oktoober 1811 – 6. detsember 1882) oli Prantsuse sotsialistlik poliitik ja ajaloolane.
1848. aasta revolutsiooni ajal oli Blanc ajutise valitsuse liige ja Luxembourgi komisjoni esimees. Sama aasta augustis emigreerus Inglismaale, oli aktiivne Prantsuse emigrantide ringkondades Londonis.
Hofpavillon
Hofpavillon (mõnikord nimetatakse seda ka Hofwartesaal 'iks või Kaiserpavillon 'iks) on Otto Wagneri projekteeritud uusbaroklike elementidega juugendstiilis kupliga paviljon Hietzingis Viinis. Linnaraudteed teenindanud ehitis asub kanaliseeritud Viini jõe paremkaldal Schönbrunni lossi lähedal.
1898. aasta aprillis valminud keiserlikule ja kuninglikule aururongide vastuvõtuhoonele anti esinduslik välisilme ja luksuslik interjöör. See oli kujundatud Austria-Ungari keisri Franz Joseph I ja tema saatjaskonna vajaduste järgi, kuigi teadaolevalt kasutas kõrgeauline paviljoni vaid kahel korral.
See asub 160 meetri kaugusel Hietzingi raudteejaama kunagisest lammutatud regulaarsest vastuvõtuhoonest, mida nüüd teenindab Viini metroo liin U4. Tänavapoolsest küljest on see ühendatud Schönbrunner Schlossstraßega.
Nüüdisajal kasutab selle ruume Viini linnamuuseumi filiaal.
pisi|vasakul|Sisevaade pisi|vasakul|Viini linna kujutav maal
Edward England
pisi|Edward England Edward England (pärisnimega Edward Seegar) oli 1717–1720 tegutsenud inglise mereröövel. Ta teenis ohvitserina ühel Jamaica laeval ning sai selle kapteniks, kui piraadid olid laeva vallutanud. Oma rüüsteretki sooritas ta nii Kariibi merel kui ka India ookeanil, 1719. aastal vahetas ta oma laeva suurema vastu, mis sai nimeks Pearl.
Andreas Kümmert
pisi|Andreas Kümmert pisi|[[Telk Music Festival 2016 Freiburg, Saksamaa ]] Andreas Kümmert (sündinud 20. juulil 1986) on saksa laulja.
Andreas Kümmert võitis lauluga "Heart of Stone" Saksamaa eurolauluvõistluse riikliku võistluse ja pidi esindama Saksamaad 2015. aasta Eurovisiooni lauluvõistlusel Viinis, kuid loobus oma võidust teise koha saanud Ann Sophie kasuks.
NATO strateegilise õhutranspordivõime programm
pisi|USA õhuväe C-17 Globemaster III T-1
NATO strateegilise õhutranspordivõime programm (ka NATO strateegilise õhuveovõime programm; inglise Strategic Airlift Capability, lühend SAC) on NATO initsiatiivil 2008. aastast teostatav rahvusvaheline programm, mille eesmärk on programmiga liitunud riikidele anda võimalus kasutada nt välismissioonil C-17 Globemaster-tüüpi strateegilisi transpordilennukeid (Boeing C-17). Programmiga on liitunud ka Eesti ja Eestil on igal aastal võimalus kasutada neid transpordilennukeid 45 lennutunni ulatuses.
Joosep Meeri
Joosep Meeri (4. veebruar 1870 Viljandimaa – 23. oktoober 1929 Reigi) oli eesti vaimulik.
Lõpetas aastal 1896 Hugo Treffneri Gümnaasiumi, tehes küpsuseksamid eksternina Narva kroonugümnaasiumi juures. Tartu Ülikooli usuteaduskonnas õppis ta aastatel 1896–1901. Prooviaastal oli ta Anseküla ja Püha koguduses. Ordineeriti õpetajaks 15. veebruaril 1904.
Oli aastatel 1903–1926 Muhu Katariina koguduse õpetaja. Valekaebuse põhjal süüdistati teda aastal 1915 Vene riigi äraandmises ja ta viidi Neevalinna Peeter-Pauli kindlusesse kaheks nädalaks vangi ja edasi asumisele Nižni Novgorodi. Pääsenud 1917 aasta suvel koju tagasi, ei saanud ta kodus ollagi: sõdurid viisid ta koos abikaasaga oktoobris Kroonlinna (kusjuures neid taheti teel tappa), sealt edasi Staraja Russasse. Muhusse tagasi sai ta 1918. aasta suvel. 1926–1929 oli ta Reigi Jeesuse koguduse õpetaja. Reigis ta ka suri. Joosep Meeri maeti Muhu kalmistule.
Votkinski rajoon
Votkinski rajoon on 2. järgu haldusüksus Venemaal Udmurtias. Piirneb idas Permi kraiga.
Kahekordse kirjendamise põhimõte
Kahekordse kirjendamise põhimõte on raamatupidamiskohustusliku majandusüksuse raamatupidamises kasutatav majandustehingute pearaamatu kontodesse kirjendamise meetod, mille puhul iga majandustehingu kirjendamisel kantakse see läbi (vähemalt) kahe konto.
Endzele
Endzele (nõukogude ajal Straume) on küla (vidējciems) Lätis Valmiera piirkonnas, Jeri valla halduskeskus. Küla asub merepinnast 70 meetri kõrgusel, Riiast 144 ja piirkonna keskusest Ruhjast 6 kilomeetri kaugusel.
Kahekordse kirjendamise põhimõte
Majandustehinguid kirjendatakse kahekordse kirjendamise põhimõttel järgmiselt:
Põltsamaa staarostkond
Põltsamaa staarostkond (poola keeles Starostwo Oberpahlen) oli Tartu vojevoodkonda kuuluv haldusüksus Poola-Leedu võimu aegsel Liivimaal, keskusega Põltsamaal.
Kahekordse kirjendamise põhimõte
- ühe konto deebetisse ja ühe konto kreeditisse; - ühe konto deebetisse ja mitme konto kreeditisse;
- mitme konto deebetisse ja ühe konto kreeditisse;
Endzele
Aastal 1560 rajati külla Endzele mõis (Henselshof). Nõukogude ajal rajati külla kohaliku kolhoosi «Straume» keskasula. Aastail 2009-2021 kuulus küla Ruhja piirkonda.
Kahekordse kirjendamise põhimõte
- mitme konto deebetisse ja mitme konto kreeditisse.
Endzele
Külas on lisaks vallavalitsusele ka põhikool, raamatukogu ja postkontor. Endzeles asub Pīleņģi bussipeatus.
Külas kasvav Endzele kolme tüvega pärn ja veel kolm Endzele pärna on looduskaitse all.
Kahekordse kirjendamise põhimõte
Kõige levinum lihtlausend on "100 rahaühikut toodi pangast kassasse". Selle tehingu tulemusel väheneb pangas arvelduskontol olev raha hulk ja suureneb kassas olev raha hulk. Kuna nii kassa kui ka pank on aktivakontod, siis kirjendatakse asukohta muutnud summa "100" pangakonto kreeditis ja kassakonto deebetis.
Endzele
Aastaol 2000 oli külas 403 elanikku.
Kahekordse kirjendamise põhimõte
Ajaloost
Esimesena kirjeldas kahekordse kirjendamise meetodit Itaalia matemaatik Luca Pacioli oma traktaadis "Summa de arithmetica, geometrica, proportioni et proportionalità" (1494). Traktaati peeti tähelepanuväärseks teoseks raamatupidamisarvestuse alal. Kahekordse kirjendamise meetodid jõudsid ka väljapoole Itaalia piire, kuna teos tõlgiti saksa, böömi, vene, taani ja inglise keelde. Seda raamatupidamissüsteemi hakati nimetama Veneetsia meetodiks või Itaalia meetodiks. Pacioli väitis, et järgis oma töös tol ajal Veneetsias kõige levinumat meetodit. Pacioli traktaat on olnud aluseks, millel põhinevad praktiliselt kõik raamatupidamise kahekordse kirjendamise meetodit puudutavad kirjutised.
Votkinski rajoon
Rajoon jaguneb 11 külaasunduseks (сельское поселение).
2002. aasta rahvaloenduse andmeil olid 22,6% elanikest udmurdid, 71,9% venelased ja 2% tatarlased.
Meļļi raudteepeatus
Meļļi raudteepeatus on endine raudteepeatus Ieriķi–Gulbene–Abrene raudteel Cēsise piirkonna Dzērbene vallas Meļļi külas. Avamisaegse haldusjaotuse järgi jäi see Dzērbene kihelkonda Dzērbene mõisa maadele.
Peatus asus Riia jaamast 101 km kaugusel.
Peatus avati Melle raudteepeatusena aastal 1918. Tänapäevase nime sai peatus aastal 1919. Meļļi suleti raudtee sulgemisel aastal 1999, kuigi reisiliiklus lõppes seal juba aastal 1988.
Rudy Gestede
pisi|Rudy Gestede 2016. aastal [[Aston Villa särgis]] Rudy Philippe Michel Camille Gestede (sündinud 10. oktoobril 1988 Essey-lès-Nancys) on Prantsusmaal sündinud Benini jalgpallur, kes mängib ründajana Austraalia kõrgliiga klubis Melbourne Victory ja Benini jalgpallikoondises.
Ta alustas klubikarjääri Prantsusmaa klubis FC Metz, millega liitus 2004. aastal. Klubi põhimeeskonda pääses ta esmakordselt 2007. aastal. Hooajal 2009–10 mängis ta laenul Prantsusmaa tugevuselt kolmanda liiga klubis AS Cannes.
2011. aasta suvel liitus Gestede Inglismaa esiliiga klubiga Cardiff City. Hooajal 2012–13 võitis ta klubiga Inglismaa esiliiga. Hooajal 2013–14 jõudis Gestede mängida kolm mängu ka Inglismaa kõrgliigas, kuid ta saadeti 2013. aasta novembris laenule esiliiga klubisse Blackburn Rovers, kellega sõlmis 2014. aasta jaanuaris püsiva lepingu. Hooajal 2014–15 lõi Gestede Inglismaa esiliigas 20 väravat.
2015. aasta juulis sõlmis ta lepingu Inglismaa kõrgliiga klubiga Aston Villa. Hooaja esimeses mängus, 8. augustil 2015 AFC Bournemouthi vastu lõi ta oma esimese värava Inglismaa kõrgliigas, tuues Aston Villale 1:0 võidu. Hooajal 2015–16 lõi Gestede Inglismaa kõrgliigas kokku viis väravat, kuid Aston Villa jäi liigas kindlalt viimasele kohale ja langes esiliigasse.
2017. aasta jaanuaris siirdus ta Inglismaa kõrgliiga klubisse Middlesbrough, kellega langeti samal hooajal Inglismaa esiliigasse.
2020. aasta novembris sõlmis Gestede lepingu Melbourne Victoryga.
Aastatel 2006–2008 mängis Gestede Prantsusmaa kuni 19-aastaste koondises, kuid debüteeris 2013. aastal Benini koondises.
Urmas Kaju
Urmas Kaju (12. november 1956 Tallinn – 13. november 2014) oli eesti jurist ja pangandustegelane.
Ta lõpetas 1975. aastal Tallinna 7. Keskkooli ja 1980. aastal Tartu Riikliku Ülikooli õigusteaduskonna.
Ta töötas aastatel 1981–1984 Harju rajooni Prokuratuuri abiprokurörina. Aastatel 1984–1987 oli ta Eesti NSV Prokuratuuri üldjärelevalve vanemprokurör; aastatel 1987–1989 oli ta Tallinna linna aseprokurör. Aastatel 1989–1990 oli ta Eesti NSV Ülemnõukogu Presiidiumi esimehe õigusnõunik.
Aastast 1990 oli ta Eesti Panga presidendi nõunik, juhatuse liige ja õigusosakonna juhataja, samuti oli ta Rahareformi Komitee nõunik.
Poliitiline tegevus
Kaju on kuulunud Sotsiaaldemokraatlikku Erakonda.
Kaju on avaldanud Eesti päevalehes ja Delfis nime ,,Mr Nice" all artikleid. Osa artiklitest on avaldatud Internetis blogina.
Isiklikku
1996. aasta jaanuaris tegi Kaju purjus olekus tukkuma jäädes avarii autoga Opel. Vastassuunavööndisse kaldudes põrkas ta kokku Andrus Marani juhitud BMW sport­autoga. Kajul diagnoositi ajutrauma ja ta viibis pärast avariid pikka aega koomas.
2002. aastal lahutas Kaju oma abikaasast. Kaju on elanud Harjumaa Viimsi valla Püünsi külas ja Tallinnas.
Kaju lemmikartistid olid Frank Zappa, Thin Lizzy ja Iron Maiden.
Ilmar Raudma
Ilmar Raudma (kuni 1935 Ilmar Pommer; 23. juuni 1912 Tartu – 19. aprill 1951 Sydney) oli eesti riigiametnik.
Ta lõpetas 1930. aastal Hugo Treffneri Gümnaasiumi. Aastatel 1930–1935 õppis ta Tartu Ülikoolis õigusteadust; lõpetas ülikooli sellel erialal ning õppis pärast seda veel õigusteaduskonna majandusosakonnas.
Ta töötas aastatel 1931–1935 Tartu Ülikooli majandusosakonna ametnikuna, hiljem oli ülikooli majandussekretär. Pärast ülikooli lõpetamist 1935. aastal töötas välisministeeriumis, hiljem Riikliku Propaganda Talituses informatsiooniosakonna ametnikuna, aastatel 1937–1940 osakonna juhatajana.
Põgenes 1944 Saksamaale, töötas pärast sõda kohtuprokurörina USA sõjaväevalitsuses. Läks 1948. aastal Austraaliasse. Ta töötas seal hotellinduse alal ning oli Sydneys ajalehe Meie Kodu asutaja, vastutav ja tegevtoimetaja.
Ilmar Raudma suri pärast lühikest ja raske kuluga haigust 19. aprillil Sydneys leukeemiasse.
Isiklikku
Tema isa oli Jaan Raudma ja tütar on olnud haridus- ja teadusministeeriumi nõunik Tiia Raudma ja teise tütre Lindu Kaljulaidi tütar on Eesti endine president Kersti Kaljulaid.
Zürichi loomaaia vihmametsahall
thumb|Masoala hall thumb|Juga hallis thumb|Õites puu
Zürichi loomaaia vihmametsahall ehk Masoala hall on umbes hektarilise pindalaga vihmametsamaja Zürichi loomaaias. Halli kõrgus on 30 m.
Ta esindab Masoala rahvuspargi troopilist vihmametsa. Teist nii suurt vihmametsamaja Euroopas ei ole. Paviljon avati suvel 2003.
Halli rajamine
Halli ehitamist hakati ette valmistama 1991 ning ehitust alustati 2001. Hall valmis 2003.
Hall läks maksma 52 miljonit Šveitsi franki. Suur osa rahast saadi eraannetustest. Tegemist on Zürichi loomaaia seni kalleima projektiga. Vihmametsahall on üks loomaaia peamisi tõmbenumbreid. Halli avamise aastal küündis külastajate arv umbes 1,5 miljonini.
Tehnika
Taimed arenevad tänu läbipaistvale spetsiaalsest plastmassist katusele, mis koosneb neljast millimeetripaksusest kihist, ja spetsiaalsele tehnikale hästi. Katuse esimese kolme kihi vahele pumpab arvuti juhitav kompressor õhku ning reguleerib automaatselt rõhku. Täispuhutuna on katus meetripaksune. Peaaegu kogu päikesevalgus pääseb sealt takistamatult läbi. Väliskiht kaitseb rahe ja lume eest ning on nii vastupidav, et loomaaia töötavad saavad sellel vabalt jalutada. Välisest kattest on siiski mitmes kohas rahetera läbi tulnud.
Hall peaks vastu pidama 30 aastat.
Loomad
Peetakse 42 liiki loomi, sealhulgas leemureid, maakisid, kameeleone, hiidkilpkonni Dipsochelys dussumieri, linde, gekosid, konni, sisalikke ja putukaid.
Loomad liiguvad hallis vabalt ringi, külastajad peavad jääma teedele.
Loomade elav paljunemine annab tunnistust sellest, et nad tunnevad end kunstlikus vihmametsas hästi. Neid tuleb siiski toita, sest halli taimedest ja putukatest neile ei jätku.
Alustati 430 loomaga.
Esimest korda õnnestus väljaspool Madagaskarit kasvatada ohustatud paruk-iibist. Esimest korda õnnestus vangistuses kasvatada sinipea-maaraagu.
Kõige viljakamad on olnud valgepõsk-vilepardid, kes on saanud 120 järglast. Algselt oli neid linde neli isendit. Ökoloogilise tasakaalu säilitamiseks antakse poegi ära teistele loomaaedadele. Paljunevad ka madagaskari päevagekod, leemurid, lamekilpkonlased Mauremys ja kilpkonnad Kinixys belliana. Üllataval kombel paljunevad ka kameeleonid.
Et vältida lendkoera Pteropus rodricensis paljunemist, on kõik isendid emased. Asi on selles, et nende roe võib lehti ja puid kahjustada ning neil on harjumus koguneda õhtuti ühele ja samale puule, mis on saja isendi puhul inetu.
Kasvuhoonetes leidub kahjurputukaid (näiteks Opogona sacchari, kärbsed, lehetäid). Bioloogiliseks kahjuritõrjeks on käiku lastud vähemalt 200 miljonit röövputukat (näiteks vaablased ja lepatriinud). Kärbsevastsete tõrjeks kasutatakse ka üht putuktoidulist seent, tigude tõrjeks ümarusse.
Taimed
Taimi on üle 20 000 ja nad kuuluvad 92 sugukonda ja 500 liiki. Alustati 17 000 taimega.
Umbes 30% taimedest on logistilistel põhjustel mitte Masoala rahvuspargi, vaid Aasia või Lõuna-Ameerika liigid: juurepallid ei saa konteineri mahu tõttu olla suuremad kui 2 kuupmeetrit. Madagaskari vihmametsas kasvavatel puudel on suuremad juurepallid, puukoole aga Madagaskaril ei ole. Seetõttu tuli suured puud tuua Aasia ja Lõuna-Ameerika puukoolidest. Kui Madagaskarilt pärit taimed kasvavad piisavalt suureks, siis puud asendatakse. Madagaskari taimed on toodud seemnete või istikutena Masoala rahvuspargi vastrajatud taimekoolidest. Mõned neist on kasvanud kuni 6 m kõrguseks.
Taimede kiire kasv näitab, et nad tunnevad end kunstlikus vihmametsas hästi. Loomaaia töötajate sekkumine taimede ellu on viidud miinimumini.
Infokeskus
Halli juures on infokeskus, mis annab teavet Madagaskari, Masoala rahvuspargi, vihmametsa hävitamise ning troopilise vihmametsa tähtsuse kohta.
Terraariumid
Ühes terraariumis on sisalikulised, keda muidu oleks hallis raske märgata, teises madagaskari puuboad.
Akvaarium
Suures akvaariumis on tükk Masoala poolsaare juures paiknevast korallrahust.
Masoala rahvuspargi abistamine
Külastajad Madagaskarilt nimetasid paviljoni Masoala kely ("väike Masoala"). Kaks protsenti Masoala restorani ja poe tuludest ning infokeskuses kogutud annetused (umbes 100 000 USA dollarit aastas) annetab Zürichi loomaaed Masoala rahvuspargi Masoala Be "Suur Masoala" projektide toetuseks. Kolmandik rahvuspargi eelarvetuludest tulebki Šveitsist. Raha kasutatakse rahvuspargi töötasudeks, taasmetsastamiseks ja puukoolide rajamiseks. Toetatakse ka kohalikke elanikke, parandades nende riisikasvatamismeetodeid, et tagada nende toit ning ära hoida metsade edasist aletamist. Toetatakse ka rahvuspargi ümbruse infrastruktuuri projekte. Loodetakse, et Masoala kely toob Madagaskarile loodusteadlikke turiste, kellelt saadud tulu aitab Masoala vihmametsi säilitada.
Marawi lahing
Marawi lahing (filipino keeles Labanan sa Marawi), ka Marawi piiramine (Pagkubkob sa Marawi) ja Marawi kriis (Krisis sa Marawi) oli 23. mail 2017 alanud ja viis kuud kestnud relvakonflikt Filipiinide valitsuse relvajõudude ja Islamiriigile (ISIL) lojaalsete võitlejate, sh salafistlike džihaadirühmituste Abu Sayyafi ja Maute vahel. Lahing toimus Filipiinidel Lanao del Suri provintsi pealinnas Marawis ja on pikim linnalahing Filipiinide lähiajaloos.
Filipiinide valitsuse väitel algasid kokkupõrked Marawis läbi viidud julgeolekuoperatsiooni käigus, mille eesmärgiks oli ISIL-ile lojaalse terrorirühmituse Abu Sayyafi liidri Isnilon Hapiloni tabamine.
17. oktoobril 2017, päev pärast terroristide liidrite Isnilon Hapiloni ja Omar Maute langemist, kuulutas president Rodrigo Duterte Marawi "terroristidest vabastatuks". 23. oktoobril 2017 kuulutas kaitseminister Delfin Lorenzana lahingu lõppenuks.
Tagajärjed
Kaitseminister Delfin Lorenzana hinnangul läheb linna taastamine riigile maksma 1,1 miljardit USA dollarit. Lorenzana sõnul keskenduvad Filipiinide valitsusväed järgmiseks Bangsamoro Islamic Freedom Fightersite ja Abu Sayyafi hävitamisele teistes Mindanao osades, olles Maute rühmituse Marawis sisuliselt puruks löönud.
Marcellin Berthelot
pisi|Marcelin Berthelot Pierre Eugène Marcellin Berthelot (25. oktoober 1827 – 18. märts 1907) oli Prantsuse keemik, teadusajaloolane ja poliitik.
Berthelot' põhilised uurimisvaldkonnad olid orgaaniline keemia, termokeemia, agrokeemia ja keemia ajalugu. Tema järgi sai nime Berthelot' sool.
1900. aastast oli ta Prantsuse Akadeemia liige.
Laskmine 2012. aasta suveolümpiamängudel
right|150px|Olümpiarõngad 150px|right|Laskmine thumb|230px|The Royal Artillery Barracks 2005. aastal Laskmine 2012. aasta suveolümpiamängudel Londonis toimus 28. juulist kuni 6. augustini Royal Artillery Barracksis.
Osales 390 laskurit ja välja jagati 15 komplekti medaleid, neist 9 alal meestele ja 6 alal naistele.
Alex Iwobi
Alexander Chuka Iwobi (sündinud 3. mail 1996 Lagoses) on Nigeeria jalgpallur, kes mängib ründajana Premier League'i klubis Everton ja Nigeeria jalgpallikoondises.
Ta sündis Nigeerias ja kolis Inglismaale nelja-aastaselt. Ta liitus juba algkoolis õppides Arsenaliga. Ta sõlmis klubiga pikaajalise lepingu 2015. aasta oktoobris. Debüüdi klubi põhimeeskonnas tegi ta 27. oktoobril 2015 liigakarika mängus Sheffield Wednesday vastu. Premier League'is tegi ta debüüdi neli päeva hiljem mängus Swansea City vastu. Esimese värava lõi ta Inglismaa kõrgliigas 19. märtsil 2016 mängus Evertoni vastu. 2017. aastal võitis ta klubiga Inglismaa karika ning aastatel 2015 ja 2017 on tuldud FA Community Shieldi võitjaks. 2018. aasta augustis sõlmis Iwobi Arsenaliga uue pikaajalise lepingu, kuid siirdus aasta hiljem Evertoni.
Kuigi Iwobi kuulus Inglismaa noortekoondistesse, otsustas ta hakata täiskasvanuna esindama koondises Nigeeriat. Debüüdi Nigeeria koondises tegi ta 8. oktoobril 2015 mängus Kongo DV vastu. Esimese värava lõi ta koondises 9. oktoobril 2016 MM-i valikmängus Sambia vastu.